Rayraşîyayîşo derg o ke her serre bi hawayêkê tradîsyonkîyî semedê azadîya Rayberê Şarê Kurdî Abdullah Ocalanî yeno viraştene, 9’ê Êlule de bajarê Bonnî yê Almanya de dest pêkerd.
Dingê ciwanan ewro bajarê Troîsdorfî bi. Ciwanê ke bi beyraqanê YPG û YPJ’yî rayra şinê raştê astengîya polîsan ameyî. Polîsan mudaxaleyê beraq û sloganan kerd û reyna semedê vernîgirewtişê rayraşîyayîşî xeylî qedexeyî vetî werte. Rixmê heme hêrişan ciwanan peyser game nêeşte û rayîrê xo rê dewam kerd. Ciwanî do bajaranê sey Koln, Leverkusenî xeylî bajaran ra ravêrî û  13’ê Êlule de Gladbach de çalakîya xo biqedînê.
